《采桑子 题画》
清代·梁鼎芬

交疏放绿人初静，月上墙来。酒逐愁来。一阵销魂拨不开。

明知镜里颜非昨，心也成灰。梦也成灰。残漏疏钟梦暗回。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。